text: [{"text_idx": "#000000", "text": "Sto\u0301\u00f0 bergtikin, ta\u0301 i\u00f0 eg fyrstu fer\u00f0 i\u0301 2008 vitja\u00f0i Ga\u0301sadal"}, {"text_idx": "#000001", "text": "O\u0301tru\u0301liga vakurt at koma u\u0301r tunnilsmunnanum og si\u0301ggja Ga\u0301sadal. (Mynd Vagnur)"}, {"text_idx": "#000002", "text": "Eg hev\u00f0i ikki givi\u00f0 m\u00e6r no\u0301gv far um Ga\u0301sadal li\u0301tlu bygdina i\u0301 Va\u0301gum, sum var einasta bygd i\u0301 F\u00f8royum vi\u00f0 ongum vegasambandi. Fylgdi i\u0301 fj\u00f8lmi\u00f0lunum eitt sindur vi\u00f0 politiska sp\u00e6linum til tess at fa\u0301a tunnilin lidnan. Onganti\u0301\u00f0 hev\u00f0i eg gingi\u00f0 upp um Skar\u00f0 til Ga\u0301sadals, fekk fra\u0301 fo\u0301lki eg at vita, at hetta var serlig na\u0301ttu\u0301ruppliving. I\u0301 2008 koyrdi eg fyrstu fer\u00f0 gj\u00f8gnum ny\u0301ggja tunnilin, og upplivingin at si\u0301ggja Ga\u0301sadal var st\u00f8rri, enn eg a\u0301\u00f0ur fekk at vita fra\u0301 fo\u0301lki. Sto\u0301\u00f0 bergtikin vi\u00f0 tunnilsmunnan og sa\u0301 sto\u0301rsligu na\u0301ttu\u0301runa, vakra dalin og li\u0301tlu bygdina har ni\u00f0ri."}, {"text_idx": "#000003", "text": "Tankarnir sveima\u00f0u, ta\u0301 i\u00f0 eg var komin oman i\u0301 bygdina i\u0301 2008. Eg sa\u0301 langt har uppi tunnilsmunnan og g\u00f8tuna, sum var farlei\u00f0in upp um Skar\u00f0. O\u0301tru\u0301ligt, at fju\u0301rtan hu\u0301ski einafer\u00f0 hava bu\u0301leikast a\u0301 hesum sta\u00f0i, ti\u0301 svikaligt var sjo\u0301sambandi\u00f0 ella r\u00e6ttari sagt li\u0301ti\u00f0 og einki, eingin tunnil og eingin tyrla. Alt skuldi berast upp um Skar\u00f0 eisini li\u0301kini. Ta\u00f0 to\u0301k ha\u0301lvantri\u00f0ja ti\u0301ma at ganga teinin upp um Skar\u00f0."}, {"text_idx": "#000005", "text": "Ta\u0301 i\u00f0 eg hev\u00f0i gingi\u00f0 eina l\u00f8tu millum hu\u0301sini i\u0301 bygdini, gekk lei\u00f0in oman i\u0301mo\u0301ti lendingini, men har sto\u0301\u00f0 a\u0301varingarskelti, sum seg\u00f0i, at ta\u00f0 var vandamiki\u00f0 at ganga tey 173 trapputrinini oman a\u0301 lendingina. B\u00e6\u00f0i rennistongurin, gelendarin og alt, sum var u\u0301r jarni var rusta\u00f0 og leyst. Eg fo\u0301r ti\u0301 ikki oman trappurnar, men ny\u0301tti u\u0301tsy\u0301ni\u00f0 og to\u0301k eina mynd. Ta\u00f0 sa\u0301st a\u0301 \u00f8llum br\u00f8gdum, at no\u0301gv vatn er runni\u00f0 i\u0301 a\u0301nna, si\u0301\u00f0ani rennistrongur, trappur og li\u0301tla lendingin vo\u0301ru gj\u00f8rd i\u0301 1941."}, {"text_idx": "#000007", "text": "Ragga\u00f0i m\u00e6r aftur i\u0301 bygdina, har hu\u0301sini standa t\u00f8tt. Eg gekk eftir g\u00f8tu vestureftir u\u0301ti\u0301mo\u0301ti fuglalandinum. Har sa\u0301 eg einar fy\u0301ra lundar og nakrar havhestar, men sum eg skilti a\u0301 lagnum, hevur einafer\u00f0 veri\u00f0 no\u0301gvur lundi i\u0301 Ga\u0301sadali."}, {"text_idx": "#000008", "text": "Tollaksmessudag i\u0301 2003 var\u00f0 1410 metrar langi tunnilin skotin i\u0301gj\u00f8gnum fjalli, men ikki fyrr enn i\u0301 januar ma\u0301na\u00f0 i\u0301 2007 var\u00f0 tunnilin alment latin upp. Einafer\u00f0 i\u0301 2004 til 2007 kundu ga\u0301sadalsfo\u0301lk ganga i\u0301gj\u00f8gnum tunnilin, men a\u0301byrgdin var teirra, ti\u0301 tunnilin var ikki li\u00f0ugur og ikki enn tryggur til almenna fer\u00f0slu. Ga\u0301sadalsfo\u0301lk h\u00f8vdu lykilin til bummin."}, {"text_idx": "#000010", "text": "Eg sat eina l\u00f8tu a\u0301 parkeringpla\u0301ssinum og eygleiddi alt ta\u00f0 vakra i\u0301 bygdini. Si\u0301\u00f0ani tey fingu tunnilin, eru n\u00f8kur ny\u0301ggj hu\u0301s bygd og onnur umv\u00e6ld. Var tunnilin ikki komin, doy\u00f0i u\u0301t bygdin, ti\u0301 bara eldri fo\u0301lk bu\u0301\u00f0u i\u0301 Ga\u0301sadali. Setti meg i\u0301 bilin og koyrdi ni\u00f0an i\u0301mo\u0301ti bergholsmunnanum. Fo\u0301r u\u0301r bilininum og to\u0301k eina mynd. Hugsa\u00f0i:\u201dHvussu i\u0301 Harrans navni hava fo\u0301lk bu\u0301leikast i\u0301 Ga\u0301sadali uttan vegasamband vi\u00f0 umheimin og uttan ljo\u0301s og va\u0301naligt sjo\u0301samband, o\u0301tru\u0301ligt\u201d. (Vagnur)"}, {"text_idx": "#000011", "text": "Lendingin i\u0301 Ga\u0301sadali. (Mynd Vagnur)"}]